SINU JA PÜHA VAIMU KOOSTÖÖ
Tere! Mina olen Peter Franz
ja ma teen misjonitööd nii Ida- kui Kesk-Aafrikas.
On tõeliselt imeline teenida Jumalat sellisel ajal nagu praegu.
See on elamiseks kõige põnevam aeg üldse
ja see on parim aeg teenida Jumalat.
Tõeliselt põnev aeg, milles elame!
Olen nii tänulik,
et olen saanud olla Püha Vaimuga ühes paadis,
et jõuda erinevate rahvasteni.
Küsimus pole selles,
et mina kutsun Püha Vaimu enda või meiega kaasa,
vaid meie oleme need, kes tahavad liituda Temaga
ja sellega, mida Tema tahab teha, et võita rahvaid Jeesusele.
Mul on olnud Püha Vaimuga nii palju imelisi kogemusi
ja ma lihtsalt tahaks jagada neid teiega,
sest see kõik on lihtsalt imeline.
Mu esmane kokkupuude Püha Vaimuga
oli väga, väga noorelt.
Olin vast 4-aastane.
Olin pannud isa garaaži mõned toolid ritta,
kujutades ette, et tegu on oreli või klaveriga
ja ma lihtsalt ülistasin Jumalat.
Mäletan, kuidas pisarad voolasid mu palgeilt,
sest Jumala ligiolu oli nii kogetav.
Teadke, et isegi lapsed võivad kogeda Püha Vaimu
ühel väga erilisel moel.
Hiljem käisin ma ühes internaatkoolis Nairobi lähedal.
Tegu oli baptistide kooliga,
kus just väga ei õpetatud Püha Vaimuga ristimise kohta.
Sellest hoolimata meeldis mulle seal käia.
Tegu oli võrratu kooliga,
kust sain kaasa nii palju häid väärtushinnanguid
ja ma olen nii tänulik selle eest.
Kuid ma olin 12-aastane,
kui istusin ühe veoauto kastis kõigi me kooli poistega.
Olime laotanud heina sinna auto kasti põhja
ja olime teel metsa, kuhu pidime ka ööseks jääma.
Noorte poiste jaoks oli see täiega äge.
Seal auto kastis sõites, kus õues läks juba nii pimedaks,
et ma ei näinud enda kõrval istujatki.
Laulsime sõidu ajal erinevaid laule.
"Tule süütamiseks piisab vaid sädemest."
Me laulsime erinevaid laule,
kuniks jõudsime lauluni:
"Suur Jumal, kui ma näen, mis oled loonud.
Küll oled suur, mu Issand Sa!"
Küll oled suur, mu Issand Sa!
Laulsin seda kogu oma südamest,
Aafrika imeilus tähistaevas säramas mu pea kohal.
Nautisin täiega Jumala ligiolu, mis täitis meie veoki kasti.
Laulsin kogu oma südamest:
"Siis peab mu hing Sind kiitma lauluga:
küll oled suur, mu Issand Sa!
Kui taevalaotust minu silmad näevad, kus päike, kuu ja tähed säravad,
Siis peab mu hing Sind kiitma lauluga:
küll oled suur, mu Issand Sa!"
Sedasi Jumalat kiites korraga juhtus midagi
ja ma täitusin tohutu rõõmuga.
Mu süda lausa pulbitses sellest.
Olin kastetud vaimse reaalsuse sisse -
Jumala Vaim täitis kogu mu olemuse ja see oli nii imeline!
See võimas kogemus Jumalaga muutis mind kõige täiega.
Keegi ütles kord: "Inimene, kes on midagi kogenud,
ei sõltu kunagi kellestki, kes vaid arvab või eeldab midagi."
Nii jagan minagi teiega kogemusest, mis mul oli Püha Vaimuga
ja te võite samuti Teda kogeda.
Tahan julgustada teid sirutuma välja
ja paluma, et Jumal täidaks teid Püha Vaimuga,
kes on täna igati elav ja teeb suuri asju.
Ta tahab varustada sind.
Mitte selleks, et olla kellestki parem,
aga selleks, et olla varustatud Jumalariigi tööks
ja olla Jeesuse tunnistaja selle maailma keskel.
Sest Tema on see, kellelt tuleb kogu rahu ja lootus
ja kelle kaudu inimesed saavad ammutada rohkem Jumalast
ja omada eesmärki oma elu jaoks.
Peale seda imelist kogemust Püha Vaimuga seal veoki kastis
hakkasin ma rääkima ühte uut keelt ja see oli võimas.
Ma isegi ei teadnud, mida ma ütlesin, aga ma teadsin, et see on imeline
ja ma lihtsalt ülistasin Jumalat selles keeles,
tuues Talle kogu au.
Ma nautisin täiega selle uue keele kasutamist.
Kuna mind aga ei õpetatud jätkama sellega,
siis see jäi kuidagi soiku ja ma ei rakendanud seda enam.
Alles siis, kui olin 16-aastaselt Šveitsis,
sirutusin ma taas selle poole,
kuna mõistsin Jumala Sõna põhjal, millega oli tegu
ja tahtsin sellest uuesti osa saada.
Nii tuli Püha Vaim taas mu üle.
Olen õppinud kasutama seda keelt Jumalariigi töös
ja sellest on saanud suur abivahend kõiges,
mida oleme tegemas Keenias läbi massievangelisatsioonide.
Ka Tansaanias ja Ida-Aafrikas tervikuna.
Ka Etioopias ja Lõuna-Sudaanis.
Olin kord Põhja-Ugandas Lira linnas.
See oli 2005. aastal
ja seda võivad kinnitada mitmedki pealtnägijad.
Olin ühes külalistemajas oma toas,
valmistudes pärastlõunaseks teenistuseks,
mis pidi algama k 15.00.
Kell oligi enam-vähem seal maal.
Lasteteenistus oli lavalt juba avalöögi andnud
ja ma valmistusin pärastlõunaseks teenistuseks.
End palves ette valmistades, ütles Püha Vaim mulle:
"Täna mind imede eest."
Nii hakkasingi tänama Jumalat,
tehes seda selles imeilusas Püha Vaimu keeles.
Keeltes rääkimine tähendab
salajastest asjadest rääkimist Jumalaga.
Usun, et saatan ei saa sellest aru.
See toimub hoopis teisel lainepikkusel ja vaid sinu ning Jumala vahel,
nii et vaid Jumal mõistab sind.
Nii ma siis tänasin Teda imede eest selles uues, kallis keeles.
Jätkates keeltes palvetamist ütles Püha Vaim:
"Täna mind pimedate silmade eest, mis saavad avanema."
Nii ma siis tänasin Jumalat selle eest.
Me kutsume oma koosolekuid "Evangeeliumi pidustusteks"
või "Rahu festivalideks".
Olen näinud paljudel neil koosolekutel pimedaid saamas nägijaiks,
kurte kuuljaiks ja inimesi tõusmas ratastoolist.
Näinud, kuidas inimesed on saanud
teha midagi, mida nad enne ei suutnud
ja on nii hämmingus sellest.
Palvetades seal külalistemajas taevases keeles
ütles Issand korraga:
"Tahan, et tänaksid mind surnuist ülestõusmise eest."
Mõtlesin: "Mida? Issand?
Sa pead silmas vaimsest ülestõusmist?"
Sest Piiblis on öeldud, et inimesed, kes elavad patus,
on kaugel Jumalast ja surnud oma pattudes.
Vaimselt siis surnud.
Nii ma siis tänasingi Jumalat:
"Jumal, suur tänu Sulle inimeste eest,
kes ärkavad ellu oma vaimse inimese poolest.
Kes kogevad uuestisündi ja neist saavad uued loodud.
Tänu Sulle Issand,
et saad täna tegema suuri ja võimsaid asju selles vallas!
Ma tänan sind vaimse ärkamise eest!"
Palusin seda kõike Püha Vaimu keeles,
tänades Jumalat kõige eest, mida Ta saab tegema.
Kuniks Püha Vaim ütles: "Ei,
ma ei taha, et paluksid vaid selle pärast.
Tahan, et tänaksid mind füüsilise surnuist üles ärkamise eest."
Vaatasin ringi, ega keegi seda kuulnud
ja mõtlesin: "Heakene küll!
Kui see on see, mida Sa soovid, siis seda ma teen."
Nii hakkasin ma tänama Jumalat reaalse surnuist ülestõusmise eest.
Käisin oma toas edasi-tagasi,
palvetades selles imelises Püha Vaimu keeles
ja tänades Jumalat surnuist ülestõusmise eest.
Ma ei teadnud, et just samal ajal, mil toimus me lasteteenistus,
jagas evangelist üht lugu,
mis ei ühtinud piltidega, mida ta kaastööline samal ajal näitas.
Kaastööline näitas pilte surnud Laatsaruse kohta,
kelle Jeesus surnuist üles äratas,
samal ajal kui evangelist jagas lugu naisest kaevul.
Nii kirjutas üks juhtidest evangelistile:
"Looga mitteseonduvad pildid. Laatsaruse pildid."
Ta andis selle lipiku evangelistile, kes muutis teemat
ja rääkis siis Laatsarusest, kelle Jeesus oli surnuist üles äratanud
Märkasime sel hetkel,
kuidas Pühal Vaimul oli oma plaan selleks päevaks.
Ta tahtis äratada üles surnuid.
Ma ei olnud kunagi varem midagi sellist kogenud
ja see oli täiega võimas.
Ma isegi ei mõelnud sellele enam peale oma toas palvetamist,
vaid läksin teenistusele.
Ma ei teadnud, et kaks naist tulid sinna
ühe teki sisse mässitud 3-aastase surnud lapsega.
Ta oli nii kõvasti teki sisse mähitud,
et me tehnik, kes seda pealt nägi,
ütles, et isegi elus laps oleks sellise mähkimise peale surnud.
Nad läksid oma lapsega me tehniku juurde,
öeldes, et laps suri hommikul ehk mingi 8h tagasi.
"Kuid me kuulsime, et Jumal teeb siin imesid,
mistõttu tulime Ta käest imet paluma."
Me tehnik vastas: "Surnud laps?
Viige ta meie telki,
kus on esmaabiandjad ja eestpalvetajad.
Mine viige oma laps sinna ja nad palvetavad ta eest,
sest Jumal on kõigeks võimeline."
Nii nad siis viisidki lapse sinna telki,
mähkides ta surnud keha sealt linade vahelt välja.
Ei mingit pulssi ega hingamist. Täiesti külm juba.
Me eestpalvetajate juht pani oma käe ta T-särgi alla
ja nad palusid, et Jumal ärataks ta surnuist.
Nad palusid u 15 minutit, kuid midagi ei toimunud.
Nii ütles eestpalvetajate juht: "Mähkige see laps taas linade sisse,
kuid mitte nii tugevalt nagu enne.
Mähkige ta sisse ja minge välja
ja kui siis evangelist hakkab kõnelema
ja jagama Jumala Sõna,
siis kuulake seda, sest Jumala Sõna on võimas!"
See on see, mis mulle Aafrika juures meeldib -
nende usk ja suhtumine.
Mulle meeldib see õhkkond, mille nad endaga kaasa toovad,
kus nad ootavad Jumalalt ja Tema Sõnast suuri asju.
Olles kuulutanud Jumala Sõna,
esitasin ma ka kutse päästetud saamiseks.
Vähemalt 1000 inimest tuli selleks ette,
et anda oma elu Jeesusele.
Ja kuigi ma ise seda ei näinud,
olid seal rahvahulgas ka need naised oma surnud lapsega.
Nad hoidsid seda last süles, kui ette altarile tulid
ja Jumal ütles mulle: "Nüüd on aeg palvetada haigete eest.
Palveta, et pimedad silmad hakkaksid nägema."
Palusin: "Me tuleme Jeesuse nimel pimeduse ja kurtuse vastu.
Kurdid kõrvad ja pimedad silmad - avanege just praegu!"
ja pimedate silmad hakkasid avanema Jumala väe all.
Kuid siis ütles Püha Vaim:
"Nüüd on aeg tõusta surmavaimu vastu",
mispeale ütlesin:
"Ma võtan meelevalla, mille Jeesus on andnud.
Ma tulen Jeesuse nimel surma vastu ja käsin, et ülestõusmine leiaks aset."
Sel samal hetkel ärkas see väike laps ellu
ja hakkas ringi vaatama, otsekui midagi poleks juhtunudki.
Otsekui need 8h surnud olemist oleks kui ära pühitud.
Laps vaatas silmad pärani ringi
ja oli valmis isegi püsti tõusma ning ringi liikuma.
Me teenistuse koordinaator tuli lavale mu juurde ja ütles:
"Evangelist, ma pean meelt parandama.
Ma pean meelt parandama."
Küsisin: "Millest?",
sest kutsusime ju kõiki teisi meeleparandusele.
Millest küll tal olnuks meelt parandada?
Ta ütles: "Siin on kaks naist, kes tõid oma surnud lapse siia
ja see laps ärkas sellel teenistusel surnuist üles.
Nad seisavad seal, aga ma lihtsalt ei suuda seda uskuda.
Seetõttu ma ei lubanud neid ka lavale.
Ma pole lasknud neid juba 15 minutit lavale,
kuna tahan siia vaid tõelisi tunnistusi!
Samas aga on toimunud midagi täiega võimast."
Ütlesin talle: "Lase nad aga julgelt lavale!"
Ja nii need naised siis oma lapsega sinna lavale tulidki,
mis on meil ka videosse võetud.
Nende laps seisis me kõigi ees ja rahvas oli täiesti hullumas,
kuid need kaks naist jagasid sellest loost.
Olgu siinkohal öeldud,
et keeltes rääkimine pole miski, mida võtta kergekäeliselt.
Pole ime, et me näeme koguduse ajaloos
sellele nii suurt vastuseisu.
Kirikud ja konfessioonid lausa tültsevad selle teema üle
ega taha võtta vastu Püha Vaimuga täitumist.
Piiblis aga on öeldud:
"Vaid te saate väe, kui Püha Vaim tuleb teie üle."
Rõhuasetus on Pühal Vaimul.
Püha Vaim tahab teha meiega enamat,
kui me suudaks eales arvata või ise teha.
Esimene ja kõige olulisem aspekt on see,
et see kannab endas erakordset Jumala ligiolu
ja teadlikkust Tema aust,
kui Püha Vaim langeb me üle.
Püha Vaim asub inimese sisse elama,
kui inimene ise Teda vabatahtlikult kutsub.
Püha Vaim pole kurjuse vaim, vaid kõikvõimas Jumala Vaim,
kes tahab end ka väljendada.
Ja Ta teeb seda sageli läbi keeltes rääkimise anni.
Inimesed tahavad Püha Vaimuga täitudes
väljendada end
ja saavadki seda teha läbi selle taevase keele.
Püha Vaim muudab meis oleva Jeesuse ligiolu reaalsemaks,
peegeldades ja rõhutades alati Jeesust.
Kogu tähelepanu on alati Jeesusel
ja sellel, mida Ta siin maa peal tegi, et päästa meid me patust.
Isa, Poeg ja Püha Vaim tegutsevad alati koos
ja see on midagi nii võimast, mida kogeda.
Me teenistustel, kus on tuhanded inimesed koos
ja sünnib palju imelisi asju,
küsin alati: "Kes on tervendaja?
Kes seda tegi?"
Ja rahvahulgad hüüavad: "Jeesus!"
Jeesus!
See on see, mida peamegi tegema,
et kogu kiitus ja au läheks õigesse kohta.
Püha Vaim on see,
kes muudab me suhte Jeesusega sügavamaks.
Kui avad end Pühale Vaimule, viib Ta sind alati Jeesusele lähemale.
Me laulame sageli: "Jumal Sul ligemal"
või "Rohkem Sind, Issand! Rohkem Sind."
See on just õige asi, mida teha.
Avada end Pühale Vaimule,
kes laiendab me võimet ülistada Issandat.
Kui end sellele kõigele avame,
pole Jeesus enam vaid üks ajalooline isik me jaoks,
vaid Püha Vaim näitab meile, et Ta on Isand ja Issand.
Keegi, kes saab ka üks päev maailma üle kohut mõistma,
aga kes on samas ka Päästja, igatsedes päästa igat inimhinge.
Mõtled ehk täna: "Kuidas küll sellest päästest osa saada?
Kuidas küll saada Jeesust oma päästjaks?"
Las ma öelda sulle, et see on väga lihtne.
Pead vaid uskuma, et Jumala Sõna vastab tõele.
Alusta Johannese evangeeliumi lugemisest,
uurides samas teisigi evangeeliume.
Loe kogu Piiblit,
mis räägib algusest lõpuni Jumala imelisest päästeplaanist.
Inimese pattu langemisest
ja Jumala armastusest meie vastu sellest hoolimata.
Tema päästeplaanist Jeesuse kaudu,
et kõik, kes Temasse usuvad, ei läheks hukka,
vaid et neil võiks olla igavene elu.
Ka see, kuidas Jumal taastab me elusid,
on nii võimas.
Ühtlasi teeb Püha Vaim me elus palju suuri asju.
Püha Vaim täidab me südame armastuse ja kaastundega,
nii et hakkame elama teiste heaks.
See on see imeline Püha Vaimu töö meie eludes,
et me ei vaata enam niivõrd iseendale -
omaenda karjäärile, elule ja kõigele muule, mis meile kuulub,
vaid me hakkame keskenduma kõigile teistele.
Püha Vaim tahab vägagi kasutada meid,
et juhtida inimesi Jeesuse juurde.
Püha Vaim tahab anda meile imelisi ande.
Nagu näiteks prohvetlikult rääkimise andi.
Olen kogenud, kuidas keset jutlustamist
on Püha Vaim mind korraga peatanud ja andnud märku millestki.
Nii olen selle peale öelnud: "Siin on üks mees,
kelle kotis on nuga, et kedagi tappa.
Nii ma käsin ja anun sind just praegu mõtlema ümber,
leidma üles siinne pastor ja otsima abi selles osas."
Ja kujutage ette,
üks selline mees oligi me lähedal olevas bussipeatuses.
Tal oli ükskõik meie teenistusest - ta lihtsalt ootas oma bussi.
Kuid samal ajal, kui ta oma bussi ootas,
mõtles ta: "Las ma õige kuulan pisut neid kristlasi
ja seda, mida neil on öelda,
kui ma nagunii siin bussi ootan."
Ja siis ta kuuleb keset seda jutlust:
"Siin on üks mees, kellel on nuga kotis.
Pead tulema, parandama meelt ja pöörduma sellelt teelt.
Otsi pastorilt abi!"
Mees mõtleb: "Kuidas see võimalik on?
Kuidas see jutlustaja teab, et mul on nuga kotis?"
See kõnetab teda täiega ja ta tuleb ning räägibki pastoriga,
alistudes ja andes oma noa ära.
3-4 nädalat hiljem kirjutas ta mulle aga kirja ja ütles:
"Aitäh hea evangelist, et kuuletusite Pühale Vaimule ja Jumalale.
Alates sellest, et tulite meie linna
ja olite sõnakuulelik sellele prohvetlikule kutsele.
Olin täiega meeleheitel.
Mind jäeti pärandusest ilma, kuna olin vaid poolvend.
Mõlemad mu vanemad surid ootamatult
ja mind jäeti pärandusest ilma.
Nii olin teel Nairobisse, et nendega arved klaarida.
Nii oli mul selleks isegi relv valmis."
See on see, mida Jumal teeb ja kuidas Ta toimib.
Ta jagab meile prohvetlikku andi
või ka tervendamise andi, mis on nii, nii oluline.
Püha Vaim tahab anda sulle ande,
kui vaid avaksid end neile vaimuandidele.
Sh keeltes rääkimise, prohveteerimise ja tervendamise and.
Jumal tahab kasutada sind võimsal moel!
Maailmas on nii palju haigeid.
Paljud võitlevad vähi ja kõikvõimalike kasvajatega.
Paljudel on kopsude ja südamega probleeme,
nii et kui me vaid saaks panna neile käed peale,
võiksime avastada võimsa anni, mille Püha Vaim on meile andnud
ja millest me ei tea midagi.
Me oleme sageli olukordades, kus vajame tarkust.
Olen seda rahvusvaheliselt tegutsedes nii palju kogenud.
Nii sakslaste, šveitslaste, keenialaste kui ugandalstega,
kellega oleme ju kõik üks meeskond.
Vahel me ehk pole kõige paremini ühel lainel
ja meeskonnaliikmete vahel tekkib kokkupõrkeid.
Nii tuleb mul juhina maandada neid pingeid
ja saada asi kontrolli alla.
Teenistus on peagi algamas
ja me peame võitma inimesi Jeesusele.
Samas toimub meeskonnas kultuuride-vaheline kokkupõrge,
mille lahendamiseks läheb tarvis Püha Vaimu tarkust.
Samas olen näinud nii tihti,
kuidas Jumal teeb suuri ja võimsaid imesid
vaatamata lahkmeelele meeskonnas.
Olen palunud, et Püha Vaim aitaks meid
ja annaks nii mulle kui meile tarkust,
et tegeleda oma üritusega ja teenida inimesi
ning lahendada oma probleeme peale seda.
"Issand, aita! Anna meile tarkust!"
Me vajame sageli ka tunnetust ning palju muid asju.
Mida ma küll ilma Püha Vaimuta teeks?
Mul oleks ikka täiega raske võita ilma Temata rahvaid Jeesusele.
Minnes paikadesse, kuhu evangeeliumiga pole veel jõutud,
oleme me kohanud kõikvõimalikke inimesi ja praktikaid.
Nagu näiteks tervet kampa inimesi istumas ümber maas lamava kitse
ja rääkimas kitsega,
heites ta peale ehete ja muu näol kõik oma probleemid ja raskused.
Korra aastas kogutakse kõigi külade kitsed kokku,
ja neid sunnitakse minema vette.
Kuna nad aga on kaetud kõikvõimalike vidinatega,
on nende kehamass nii raske, et nad upuvad seal vees,
mispeale inimesed ütlevad:
"Nüüd on see kits viinud ära kõik me mured ja vaeva."
Me meeskond on näidanud neile seepeale Piiblit,
kus on kirjas, et Jumala Tall - Jeesus, on kandnud kogu maailma patu.
"Jeesus on see, kes saab päästa teid ja võtta ära kõik teie patud."
Selle peale on paljud inimesed võtnud Jeesuse vastu.
Keenias aga on veel palju inimesi, kes tuleb võita Jeesusele.
Nii ootan ma väga järgmist aastat,
mil saame teha koostööd Soome misjonäridega,
et jõuda erinevatesse paikadesse
ja viia evangeeliumi nii Põhja-Ugandasse
kui Etioopiasse ja teistessegi paikadesse.
Jumala teenimine on nii, nii põnev!
Tahan julgustada sind -
tee Jeesusest oma elu Issand ja Päästja.
Tema on Issand ja Ta on huvitatud su elust.
Ühtlasi aga soovib Ta, et saaksid ristitud Püha Vaimuga
ja et saaksid ka osa Tema andidest, mida kasutada Tema nime auks.
Ole õnnistatud!
Tõlge: Anne-Ly Raukas
Viies evangeelimi erinevatele rahvastele,
puutume me kokku inimestega, kes pole sellest midagi kuulnud
või kes vajavad usukinnitust.
Teletöö on üks imeline vahend, kuidas nendeni jõuda.
Seetõttu toeta TV7 tööd, helistades 900 1770 (hind 10 eur)
või tehes pangaülekande, leides me andmed www.tv7.ee
Annetustelefon: 900 1770 (hind 10) või täpsem annetusinfo www.tv7.ee